Vyhodnotenie pripomienkového konania
(časový interval priebehu pripomienkového konania: od 19. 03. 2004 do 01. 04. 2004)

   Spôsob pripomienkového konania:	Bežný postup
           
        Zoznam oslovených subjektov:           Podpredsedovia vlády SR 
Úrad vlády Slovenskej republiky -		
Sekcia Inštitút pre aproximáciu práva
					Sekcia hospodárskej politiky
					Sekcia ľudských práv a menšín
					Odbor vládnej agendy
MZV SR, MV SR, MF SR, MDPT SR, MH SR, MK SR, MO SR, MŠ SR, MZ SR, MVRR SR, MPSVR SR, MP SR, MŽP SR
                                              		Generálna prokuratúra SR
					Najvyšší súd SR
					Najvyšší kontrolný úrad
					Protimonopolný úrad
					Úrad geodézie, kartografie a katastra
					Úrad priemyselného vlastníctva
					Úrad pre normalizáciu, metrológiu a skúšobníctvo
					Úrad jadrového dozoru
					Úrad pre verejné obstarávanie
					Správa štátnych hmotných rezerv
					Štatistický úrad
					Národná banka Slovenska

               Počet oslovených subjektov:	32

        Zaslali do stanoveného termínu:     	Podpredseda vlády SR Ivan Mikloš
	Podpredseda vlády SR Pál Csáky 
	Podpredseda vlády SR Daniel Lipšic
ÚV SR: Sekcia Inštitút pre aproximáciu práva, Sekcia hospodárskej politiky, Sekcia ľudských práv a menšín, Odbor  vládnej agendy
MZV SR, MV SR, MF SR, MDPT SR, MK SR, MO SR, MŠ SR, MZ SR, MVRR SR, MP SR, MŽP SR, MPSVR SR
Generálna prokuratúra SR, Národná banka Slovenska, 
Protimonopolný úrad, Úrad priemyselného vlastníctva, Úrad jadrového dozoru, Úrad pre normalizáciu, metrológiu a skúšobníctvo, Úrad pre verejné obstarávanie, Správa štátnych hmotných rezerv, Štatistický úrad, Najvyšší súd SR
		                       
    Zaslali po termíne:       	0	
			
        Vôbec nezaslali:		Podpredseda vlády SR Pavol Rusko, MH SR, Najvyšší kontrolný  
úrad, Úrad geodézie, kartografie a katastra

    Subjekty, ktoré nemali pripomienky:    	Podpredseda vlády SR Daniel Lipšic
	Sekcia hospodárskej politiky ÚV SR, 
MDPT SR, MK SR, MO SR, MVRR SR, MP SR, MŽP SR, MZ SR, Úrad jadrového dozoru, Úrad pre normalizáciu, metrológiu a skúšobníctvo, Úrad priemyselného vlastníctva, Protimonopolný úrad, Štatistický úrad, Národná banka Slovenska, Najvyšší súd SR
                                                                                                  
            Počet vznesených pripomienok:	33

                            Počet akceptovaných:     	18

          Počet neakceptovaných, z toho počet zásadných –      15, z toho 2 zásadné
                                                               ktoré subjekty:      	MV SR, ÚV SR Sekcia Inštitút pre aproximáciu práva

    Rozporové konane:       žiadne

Rezort	
Pripomienka	
Typ	
Vyh.	
Spôsob vyhodnotenia	
Poznámka	
MPSVR SR	Všeobecne
•	Vychádzajúc z § 5 a § 39 ods. 2 písm. a) zákona č. 575/2001 Z. z. v znení neskorších predpisov, je žiaduce predložený návrh vecne upraviť a zosúladiť s citovaným zákonom ako i zákonom č. 312/2001 Z. z. v znení neskorších predpisov.

K jednotlivým ustanoveniam 
•	V čl. 1 ods. 3, čl. 2 ods.  1 písm. a), čl. 4 ods. 1  slová „menuje“, „menovaní“ nahradiť slovami „vymenuje“, „vymenovaní“. 

•	V čl.1 ods. 3 druhá veta 
slová  „je zamestnancom v štátnej službe“ nahradiť slovami „je štátnym zamestnancom v... štátnej službe“ (pritom voľné miesto treba spresniť v súlade s požiadavkou  § 4 zákona č. 312/2001 Z. z. o štátnej službe a o zmene a doplnení niektorých zákonov  v  znení nesk.  predpisov).

•	V čl. 2 ods. 1 písm. a) 
nie je jednoznačné kedy môže zástupca predložiť návrh na iného zástupcu ( len v konkrétnom prípade, alebo ide o prechodný stav, alebo pôjde o návrh na zástupcu, ktorý má nahradiť pôvodného zástupcu alebo pôjde o návrh na ešte ďalšieho zástupcu).

•	Čl. 4 ods. 1 (nadväzne na čl. 2)
odporúča sa doplniť  aj  postupom pri riešení otázok pracovnoprávneho charakteru stálych členov počas pôsobenia v komisii, prípadne aj predpokladaným limitom počtu stálych členov.

O

O

O

O

O

	
C

A

A

A

N

	
Pripomienka bola čiastočne akceptovaná. Text návrhu Štatútu bol zosúladený so zákonom č. 312/2001 Z.z. o štátnej službe v znení nesk. predpisov; pokiaľ ide o začlenenie kancelárie do organizačnej štruktúry MS SR, túto otázku rieši Organizač. poriadok MS SR a novela zákona č. 575/2001 Z.z. o organizácii činnosti vlády a organizácii ústrednej štátnej správy (novela je v prvom čítaní v NR SR).

Pripomienka bola akceptovaná. 
Text bol upravený.

Pripomienka bola akceptovaná.
Text bol upravený.

Pripomienka bola akceptovaná.
Text bol upravený.

Pripomienka nebola akceptovaná.
Riešenie otázok pracovnoprávneho charakteru patrí do pôsobnosti jednotlivých ministerstiev, resp. Úradu vlády SR a GP SR; určenie limitu počtu stálych členov komisie sa nejaví účelné a v súčasnosti by bolo aj predčasné.		
	V Doložke finančných vplyvov
•	odporúčanie zosúladiť platovú triedu s navrhovanou výškou platu (v súlade s prílohou č. 2 zákona č. 312/2001 Z. z.);

•	odporúča sa vo funkcii „odborný referent“ zaradenie zamestnanca do 3. platovej triedy nahradiť zaradením do 5. alebo 6. platovej triedy (v závislosti od pracovných činností, ktoré bude v Kancelárii vykonávať a podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme.
	
O

O	
A

A	
Pripomienka bola akceptovaná. 
Text Doložky bol upravený.

Pripomienka bola akceptovaná. 
Text Doložky bol upravený.		
MZV SR	•	V článku 1 ods.3 medzi slová „výberového konania“ a „minister spravodlivosti“ doplniť slová „a odvoláva“.

•	V článku 2 ods.2 písm. d)  vypustiť slová „uplatňuje námietky proti rozsudkom súdov ES“ a upraviť písm. d) takto:
„d) podáva odvolania proti rozsudkom a rozhodnutiam Súdu prvého stupňa“
Navrhuje sa spresnenie formulácie vzhľadom na článok 56 Štatútu Súdneho dvora ES. 
	O

O	A

C	Pripomienka bola akceptovaná.
Text bol upravený.

Pripomienka bola čiastočne akceptovaná.
Text bol upravený; uplatňovanie námietok v konaní pred súdmi ES predpokladá čl. 56 Štatútu Súdneho dvora a čl. 42 Rokovacieho poriadku Súdneho dvora (plea of lack of competence, plea in law).		
MF SR
Sekcia rozpočtovej politiky	K Predkladacej správe
•	V súvislosti s potrebou redukovať mzdový nárast pri tvorbe Návrhu východísk rozpočtu verejnej správy na roky 2005 až 2007 je nutné prijať opatrenia za účelom nezvyšovania počtu zamestnancov v rozpočtových kapitolách a s tým súvisiacich výdavkov a novovznikajúce potreby riešiť racionalizáciou práce a vytváraním efektívnych organizačných štruktúr v rámci schválených limitov kapitol. S ohľadom na to sa požaduje, aby rezort spravodlivosti pokryl aj v roku 2005 a nasledujúcich rokoch výdavky súvisiace s kanceláriou v rámci schválených  limitov kapitoly.

•	V prípade uplatňovania zvýšených nárokov kapitol na finančné prostriedky súvisiace so zastupovaním v konaní pred súdmi ES a riešením úhrad finančných sankcií v rámci návrhu priorít štátneho rozpočtu príslušného roka, je potrebné kvantifikáciu finančných dôsledkov doplniť a vypracovať ju na obdobie rokov 2005, 2006 a 2007.	
O

O	
N

N	
Pripomienka nebola akceptovaná.
Zvýšenie počtu zamestnancov MS SR o štyroch zamestnancov je v súlade s uznesením vlády SR č. 201 z 3.3.2004 a už zahŕňa, resp. je výsledkom racionalizačných opatrení na MS SR, pretože na základe vykonanej analýzy v kancelárii bude pracovať celkom 10 zamestnancov (náklady na 6 zamestnancov kancelárie budú pokryté v rámci schválených limitov kapitoly MS SR).

Pripomienka nebola akceptovaná. 
Nie je možné odhadnúť počet ani predmet žalôb proti SR na ES v r. 2005 až 2007 (prvé dva roky po vstupe do EÚ sa konečné rozhodnutia súdov ES proti SR nepredpokladajú, resp. sú nereálne).		
MV SR	Všeobecné
•	Článok 1 Návrhu štatútu by mal vymedziť aj postavenie kancelárie na ministerstve spravodlivosti  v rámci organizačnej štruktúry ministerstva.

K bodu B.2.
•	V bode B.2. návrhu uznesenia vlády SR sa navrhuje za slovo kancelárie doplniť slová:
  „vrátane určenia miest   
  mimoriadnej významnosti pre  
  členov Medzinárodnej komisie  
  pre zastupovanie pred súdmi ES“.	
O

Z

	
N

N	
Pripomienka nebola akceptovaná; postavenie kancelárie na ministerstve upravuje novelizovaný Organizačný  poriadok MS SR a táto problematika je riešená tiež v novele zákona č. 575/2001 Z.z. o organizácii činnosti vlády a organizácii ústrednej štátnej správy (novela je v prvom čítaní v NR SR).

Pripomienka nebola akceptovaná;  určovanie miest mimoriadnej významnosti upravuje zákon č. 312/2001 Z.z. o štátnej službe v znení neskorších predpisov (§ 12 a § 55).		
MŠ SR	K Návrhu štatútu
•	Odporúča, aby Štatút ako dokument konštitutívnej povahy presne definoval právne postavenie a organizačné začlenenie kancelárie. Navrhované znenie čl. 1, podľa ktorého „Zastupovanie SR v konaní pred súdmi ES zabezpečuje MS SR prostredníctvom kancelárie...“ a zmienka v Predkladacej správe o systemizácii miest v štátnej a verejnej správe MS SR pre zamestnancov kancelárie nevypovedá dostatočne o postavení a začlenení kancelárie. 

•	Štatút by mal taktiež obsahovať aj určenie aspoň minimálnej frekvencie činnosti Medzirezortnej komisie, spôsob jej zvolávania a uplatňovania jej funkcie poradného orgánu.	
O

O	
N

N	
Pripomienka nebola akceptovaná.
Postavenie a organizačné začlenenie kancelárie je upravené v Organizačnom poriadku MS SR a táto otázka je riešená tiež v novele zákona č. 575/2001 Z.z. (novela je v 1. čítaní v NR SR).

Pripomienka nebola akceptovaná. 
Určovať frekvenciu činnosti Medzirezortnej komisie je v súčasnosti predčasné, keďže nemožno odhadnúť počet žalôb proti SR; v budúcnosti nemožno vylúčiť prijatie Rokovacieho poriadku Medzirezortnej komisie.		
GP SR
netrestný odbor	K čl. 4
•	Podľa navrhovaného znenia je Medzirezortná komisia pre zastupovanie pred súdmi Európskych spoločenstiev zložená zo zástupcov úradu vlády a jednotlivých ministerstiev. Z dikcie „jednotlivých“ však nevyplýva, či ide o všetky ministerstvá, alebo iba niektoré. Z dôvodu jednoznačnej aplikácie považuje GP SR  za potrebné taxatívne určiť, o aké ministerstvá pôjde. Súčasne žiada za stáleho člena tejto komisie doplniť aj zástupcu Generálnej prokuratúry SR, príp. ďalších orgánov, ktoré by mohli byť dotknuté svojimi oprávneniami alebo povinnosťami vyplývajúcimi zo Zmluvy o EÚ. V nadväznosti na uvedené bude potrebné doplniť aj druhú vetu prvého odseku.

K čl. 7 
•	 odsek 3 je potrebné preformulovať, príp. doplniť, nakoľko z jeho dikcie nevyplýva, čo predloží minister spravodlivosti vláde a o čom táto rozhodne.
	
O

O	
A

N	
Pripomienka bola akceptovaná; text čl. 4 ods. 1 bol doplnený o zástupcu GP SR a text čl. 4 ods. 2 bol upresnený a upravený.

Pripomienka nebola akceptovaná; text tohto ustanovenia je dostatočne zrozumiteľný a jednoznačný – vláda bude rozhodovať, resp. určovať ktorý orgán, resp. ktoré orgány sú dotknuté, ako aj spory o nákladoch uvedených v ods. 1 a ods. 2 tohto článku, ak bude dotknutých viac orgánov.
		
GP SR
Úrad generálneho prokurátora	•	Navrhuje zvážiť, či postačuje úprava predmetných vzťahov  uznesením vlády SR. Dotknutými orgánmi SR môžu totiž byť aj štátne orgány a inštitúcie, ktoré nie sú podriadené vláde, ako napríklad Najvyšší kontrolný úrad SR, Generálna prokuratúra SR, Národná banka Slovenska, Národná rada SR či prezident SR. Aj tieto štátne orgány a inštitúcie, alebo aspoň niektoré z nich,  môžu nesplniť povinnosti vyplývajúce zo Zmluvy o EÚ, alebo naopak, môžu byť oprávnené podať sťažnosť podľa čl. 230 Zmluvy o EÚ proti rozhodnutiu Európskeho parlamentu, Rady, Komisie, Účtovného dvora.
    Vo vzťahu k prokuratúre si napríklad možno ľahko predstaviť, že bude dotknutá sťažnosťou iného štátu alebo občana iného štátu, že pri poskytovaní právnej pomoci pri trestnom stíhaní osôb alebo pri odovzdávaní jurisdikcie a podobne nepostupovala v súlade s právnymi normami Únie.
     Vzhľadom na uvedené je potrebné zvážiť, či by zástupcovia týchto štátnych orgánov a inštitúcií nemali byť zastúpení v Medzirezortnej komisii pre zastupovanie pred súdmi ES (čl. 4 ods. 1 návrhu štatútu) a či by zástupca Slovenskej republiky v konaní pred súdmi ES nemal mať oprávnenie vyžadovať potrebnú súčinnosť aj od týchto štátnych orgánov a inštitúcií (čl. 5 ods. 2 návrhu štatútu), ktorým nemožno ukladať povinností uznesením vlády. 
	O	A	Pripomienka bola akceptovaná; text čl. 4 ods. 1 bol doplnený o zástupcu GP SR a text čl. 4 ods. 2 bol upresnený a upravený. Doplnený bol aj návrh uznesenia.
		
ÚV SR
Sekcia Inštitút pre aproximáciu práva	•	Článok 19 Protokolu o Štatúte súdneho dvora, pripojenému k Zmluve z Nice, stanovuje, kto môže byť vymenovaný za zástupcu v konaní pred súdnym dvorom a stanovuje rozsah vymenovania, pričom „členské štáty a inštitúcie spoločenstiev zastupuje na súde zástupca vymenovaný pre každý prípad osobitne“ a „zúčastnenú stranu môže pred súdom zastupovať alebo jej pomáhať len právnik, ktorý má oprávnenie vystupovať pred súdom členského štátu alebo iného štátu, ktorý je zmluvnou stranou Dohody o Európskom hospodárskom priestore.“ Štatút zároveň stanovuje, že „univerzitní učitelia, ktorí sú štátnymi príslušníkmi členského štátu, ktorého právo im priznáva právo na vypočutie pred súdom, majú rovnaké práva pred súdnym dvorom, ako sú práva, ktoré priznáva tento článok právnikom.“ Tieto požiadavky, ako aj rozsah splnomocnenia (na jednotlivý prípad osobitne), by mali byť doplnené do štatútu kancelárie zástupcu.
•	Čl. 38 ods. 2 Rokovacieho poriadku Súdneho dvora Europských spoločenstiev z 19. júna 1991 požaduje, aby na účely konania návrh obsahoval adresu pre doručovanie v mieste sídla súdneho dvora, a tiež meno splnomocnenej osoby, ktorá súhlasí s tým, že bude prijímať doručované zásielky. Preto je potrebné určiť túto adresu, aj keď nie je toto určenie potrebné priamo v štatúte kancelárie.
•	Žiadosť, aby rovnako, ako pracovníci kancelárie, v súlade s bodom č. 3 opatrení na zabezpečenie zastupovania SR pred Súdnym dvorom ES a Súdom prvého stupňa ES (schválený uznesením vlády SR č. 201 z 3.3.2004), boli miesta členov medzirezort. komisie určené ako 
	Z

O

Z	A

N

N	Pripomienka bola akceptovaná. Text bol upravený; otázku menovania zástupcu SR pre jednotlivé prípady dostatočne upravuje Čl. 2 ods. 1 písm. a) a tiež Čl. 2 ods. 2 návrhu Štatútu a aj samotný Čl. 19 Protokolu o Štatúte súdneho dvora, ktorý má dokonca prednosť pred zákonmi SR (Čl. 7 ods. 5 Ústavy SR).

Pripomienka nebola akceptovaná;
táto otázka bude riešená formou nóty Misie SR pri ES.

Pripomienka nebola akceptovaná;
určovanie miest mimoriadnej významnosti upravuje zákon č. 312/2001 Z.z. o štátnej službe v znení neskorších predpisov (§ 12 a § 55).		
	miesta mimoriadnej významnosti, preto v súlade s § 10 ods. 1 zák. č. 312/2001 Z.z. o štátnej službe v znení nesk. predpisov žiada doplniť v úlohe B.2. na konci vety slová „vrátane určenia miest mimoriadnej významnosti pre členov Medzirezortnej komisie pre zastupovanie pred súdmi ES“, pričom náklady budú hradené z rozpočtových prostriedkov jednotlivých orgánov.
					
Podpredseda vlády SR
Pál Csáky
ÚV SR
Sekcia ľudských práv a menšín	•	Nie je možné súhlasiť s tým, aby zástupcu pre zastupovanie Slovenskej republiky v konaní pred uvedenými súdmi Európskeho spoločenstva vymenoval minister spravodlivosti, ako sa to navrhuje v Čl. 1 ods. 3 materiálu. Nie je tomu tak, ani v prípade agenta pre zastupovanie SR pred Európskym súdom pre ľudské práva v Štrasburgu, čo je pochopiteľné, pretože tak tento agent, ako aj zástupca pre zastupovanie Slovenska podľa predloženého návrhu zastupuje a obhajuje záujmy štátu (Čl. 2 ods. 1 písm. a).  Z uvedeného dôvodu sa navrhuje vychádzať z osvedčeného modelu kreovania, pôsobnosti a fungovania tohto agenta.

•	Ak má zástupca poskytnúť súčinnosť Ministerstvu zahraničných vecí SR pri vypracúvaní vyjadrení, pripomienok, stanovísk a oznámení určených Európskej komisii a Rade Európskej únie (Čl. 2 ods. 1 písm. d), nemôže napríklad podávať súdom Európskych spoločenstiev potrebné vyjadrenia (Čl. 2 ods. 2 písm. c), uplatňovať námietky proti rozsudkom týchto súdov  (písm. d) cit Čl.), robiť úkony spojené s pristupovaním Slovenskej republiky do konania (písm. f) cit. Čl.) bez akejkoľvek participácie vlády SR .

•	To, že tento zástupca by mal predkladať vláde iba informácie o záväzkoch Slovenskej republiky (Čl. 1 ods. 1 písm. e) sa tiež považuje za nenáležité, ako aj to, že pritom aj samotný minister spravodlivosti iba môže na návrh zástupcu alebo stáleho člena komisie rozhodnúť o predložení návrhov na postupy pre zastupovanie a opatrení na vnútroštátnej úrovni vyplývajúcich z rozsudkov  a rozhodnutí súdov Európskych spoločenstiev vláde na prerokovanie  (Čl. 5 ods. 1). Mala by to byť jeho povinnosť.
	O

O

O	N

N

A	Navrhované ustanovenie je v súlade s bodom D. 2. uznesenia vlády SR č. 201/2004 a obdobne podľa čl. I ods. 2 Štatútu agenta pre zastupovanie SR v konaní pred ESĽP vymenúva tohto minister spravodlivosti.

Pripomienka nebola akceptovaná.
Zastupovanie SR pred súdmi ES v zmysle materiálu „Zastupovanie Slovenskej republiky pred Súdnym dvorom Európskych spoločenstiev a Súdom prvého stupňa Európskych spoločenstiev“ (materiál schválený uznesením vlády č. 201/2004) je členené na dve fázy – plnenie úloh a záväzkov SR vyplývajúcich z 1. fázy, t.j. pred podaním žaloby na súdy ES bude zabezpečovať Ministerstvo zahraničných vecí SR (v tomto prípade preto bude zástupca pred súdmi ES podľa čl. 2 ods. 1 písm. d) návrhu Štatútu poskytovať MZV iba súčinnosť) a plnenie úloh a záväzkov SR vyplývajúcich z 2. fázy, t.j. po podaní žaloby na súdy ES (v tomto prípade úlohy a záväzky SR bude zabezpečovať MS SR).

Pripomienka bola akceptovaná.
Text článku 2 ods. 1 písm. e) a článku 5 ods. 1 bol upravený.		
ÚV SR
Odbor vládnej agendy	Technické a jazykové pripomienky

K Obalu materiálu
K Predkladacej správe
K Návrhu štatútu
K Doložke finančných vplyvov

O
O
O
O	

A
A
A
A	

Pripomienky boli akceptované.		
Úrad pre verejné obstarávanie	K návrhu štatútu
•	Čl. 5 ods. 1 prvá veta – vypustiť časť vety „prostredníctvom jeho zástupcu“ a nahradiť ju slovami „aj v spolupráci s jeho zástupcom“, nakoľko ide o špecifickú problematiku, ktorú by mal kvalifikovane spracovať zástupca.

•	Čl. 7 ods. 1 – na konci vety pripojiť slová „počnúc rokom 2005“, pretože v tohtoročnej rozpočtovej kapitole ústredných orgánov štátnej správy nie sú rozpočtované prostriedky na účel uvedený v tomto ustanovení. 

•	Čl. 7 ods. 2  - na konci prvej aj druhej vety pripojiť slová „počnúc rokom 2005“ z rovnakých dôvodov, ako je uvedené v pripomienke  k čl. 5 ods. 1 prvá veta.

•	Taktiež sa navrhuje, aby predkladateľ zabezpečil oboznámenie ostatných ústred. orgánov štátnej správy so schváleným štatútom, nakoľko pripomienkovaný materiál obsahuje úlohy, ktoré sa môžu týkať nielen ministerstiev, ale aj ostatných ústredných orgánov štátnej správy.
	
O

O

O

O	
N

N

N

A	
Pripomienka nebola akceptovaná z dôvodu, že všetky orgány, ktoré môžu byť dotknutými, nemajú svojho zástupcu v komisii; konečné návrhy na postupy, ako aj opatrenia vypracúva vždy zástupca SR v konaní pred súdmi ES.

Pripomienky neboli akceptované;  
prvé dva roky po vstupe do EÚ sa konečné rozhodnutia súdov ES proti SR nepredpokladajú, resp. sú nereálne.

Pripomienka bola akceptovaná; v tomto smere bol doplnený návrh uznesenia.		
Správa štátnych hmotných rezerv	K Návrhu štatútu
•	V texte Návrhu štatútu  odporúča zosúladiť označenie „vláda Slovenskej republiky“ v príslušnom tvare.	
O	
A	
Pripomienka bola akceptovaná.
Text bol upravený.		

Vysvetlivky k skratkám v tabuľke:
Z - zásadná
O - obyčajná
A - akceptovaná
C – čiastočne akceptovaná
N - neakceptovaná